Rėva (Skuodas)

Rėva – buvęs kaimas vakariniame Skuodo rajono savivaldybės pakraštyje, į šiaurės vakarus nuo Lenkimų, dešiniajame Šventosios krante.

 Etimologija 

Pavadinimas kilo nuo žodžio rėva, reiškiančio akmeningą seklumą upėje.

 Istorija 

Rėva buvo vadinama šiaurės vakarinė Lenkimų kaimo dalis, kurią sudarė keli vienkiemiai, suformuoti šalia Šventosios upės.

1950 m. gegužės 29 d. 20 MGB vidaus kariuomenės 32-jo šaulių pulko kareivių ir 8 MGB Lenkimų valsčiaus poskyrio stribai šalia partizanų ryšininkės Kazimieros Jonušaitės sodybos surengė pasalą, į kurią pateko Kardo rinktinės Tauragio kuopos vado pavaduotojas Augustas Baužys-Šubertas kartu su jį lydėjusiu Tautvaišos kuopos partizanu Kaziu Daržinsku-Narūnu. Per susišaudymą abu partizanai ir ryšininkė žuvo.Vakarų Lietuvos partizanų sritis: Kęstučio, Prisikėlimo, Žemaičių apygardos: Atlasas. – Vilnius: Lietuvos gyventojų genocido ir rezistencijos tyrimo centras, 2010. – P. 208

 Šaltiniai 

Kategorija:Panaikintos Skuodo rajono savivaldybės gyvenvietės